สวัสดีค่ะ สอบถามเรื่องการกินยาคุมหลังประจำเดือนหมดได้2วัน วันนี้เริ่มกินเม็ดแรกตอนประมาน2ทุ่ม เผลอมีเพศสัมพันธ์แล้วแฟนหลั่งใน มีโอกาสท้องไหมค่ะ ขอแนวทางแก้ปัญหาด้วยค่ะ ตอนนี้กินแบบ 21 เม็ดอยู่
สวัสดีค่ะ ยาคุมกำเนิดแบบแผงรายเดือนควรกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นถ้าประจำเดือนหมดไป 2 วันหรือเกิน 5 วันนับจากวันแรกที่มีประจำเดือนมาแล้ว เพิ่งเริ่มกิน อาจจะต้องกินให้ครบ 7 วันก่อนค่ะ ดังนั้น ตอนนี้อาจมีข้อบ่งชี้ในการใช้ยาคุมฉุกเฉิน แต่สามารถรับประทานยาคุมแบบแผงต่อไปตามปกติควบคู่กันได้